ECL บวกแรง 3% นิวไฮรอบ 4 เดือน โบรกฯแนะซื้อเก็งกำไร มีลุ้นราคาวิ่งต่อ
ECL บวกแรง 3% นิวไฮรอบ 4 เดือน โบรกฯแนะซื้อเก็งกำไร มีลุ้นราคาวิ่งต่อ ล่าสุด ณ เวลา 14.40 น. อยู่ที่ 1.95 บาท บวก 0.06 บาท หรือ 3.17% สูงสุดที่ 1.97 บาท ต่ำสุดที่ 1.89 บาท ด้วยมูลค่าซื้อขาย 45.14 ล้านบาท
14 ก.พ. 2562

ผู้สื่อข่าวรายงานว่า ราคาหุ้น บริษัท ตะวันออกพาณิชย์ลีสซิ่ง จำกัด (มหาชน) หรือ ECL ล่าสุด ณ เวลา 14.40 น. อยู่ที่ 1.95 บาท บวก 0.06 บาท หรือ 3.17% สูงสุดที่ 1.97 บาท ต่ำสุดที่ 1.89 บาท ด้วยมูลค่าซื้อขาย 45.14 ล้านบาท

ทั้งนี้ ราคาหุ้น ECL ปรับตัวสูงสุดในรอบ 4 เดือนนับตั้งแต่ราคาหุ้นอยู่ที่ระดับ 1.97 บาท เมื่อวันที่ 18 ต.ค.2561
ด้าน บล.โกลเบล็ก ระบุในบทวิเคราะห์ แนะนำ “ซื้อเก็งกำไร” หุ้น ECL ประเมินแนวรับ 1.93 บาท แนวต้าน  2.02 บาท Cut loss  1.91 บาท โดยเกิดรูปแบบกลับตัว W Shape โดยปัจจุบันอยู่ด้านขวาของรูปแบบดังกล่าว อีกทั้งราคาสร้างฐานเหนือเส้น EMA 10 วันได้อย่างแข็งแกร่งทำให้มีโอกาสปรับตัวขึ้นต่อได้